Gw mau tau Analisis penganalisa bebas dari Pilihan raya kecil Bagan Pinang 2009. Jelasin dalam bahasa melayu

Penganalisa politik, Ong Kian Ming membuat anggaran berdasarkan angka Suruhanjaya Pilihan Raya (SPR) ketika menganalisa sokongan untuk BN dari 2008 hingga 2009 mengikut saluran dan komposisi etnik di saluran-saluran masing-masing bahawa sokongan bukan Melayu kepada UMNO melonjak sebanyak 42 peratus menjadikan 73 peratus. Manakala undi untuk calon BN, Tan Sri Isa Samad mencatatkan peningkat 4 peratus dari pengundi Melayu berbanding dengan keputusan pilihan raya umum 2008 menjadikan jumlah 67 peratus.

Menurut Ong lagi, tiga faktor utama yang mendorong pengundi beralih menyokong BN:-

Kehadiran Isa yang begitu lama di kawasan tersebut serta merupakan bekas menteri besar. Isa juga merupakan ketua UMNO bahagian Telok Kemang.

Kelemahan calon dan jentera pilihan raya PAS.

Isu-isu tempatan yang dianggap lebih penting daripada isu-isu nasional seperti insiden perarakan kepala lembu di Shah Alam dan kes kematian Teoh Beng Hock.

Bagi hampir 40 peratus pengundi Bagan Pinang yang mengundi pos pula, reputasi Perdana Menteri Datuk Seri Mohd Najib Tun Razak dan popularitinya ketika menjadi menteri pertahanan, menjamin UMNO mendapat sebahagian besar undi berkenaan.